# Foresatte til elever på vg1

**Informasjon om skoleåret 2023-24.**

Godt nytt år!

**Innsøking til vg2 2023-24.**
Elevene i vgs. søker hvert år. Avdelingsleder pedagogisk støtte og rådgiver/karriereveileder informerer i klassene, og sørger for at alle søker innen fristen.
Skoletilbudet er vedtatt og alle våre elever som består alle fag får plass på vg2.
Elever som evt. ikke består eller fullfører alle fag vil få individuell oppfølging i juni, mht. veien videre.
Skolen kontakter foresatte ved behov.

**Valg av programfag.**
Elevene som går idrettsfag (klasse 1IDA) kan velge programfaget matematikk R1 på vg2 (5 u/t), som alternativ til obligatorisk matematikk 2P (3 u/t). Matematikk R1 inngår i opptakskrav til noen spesielle studier på universitets/høgskolenivå.
For å ta matematikk R1 bør eleven ha matematikk 1T i vg1.
Avdelingsleder pedagogisk støtte Runar Elvestad informerer idrettselevene om dette. Foresatte kan evt. kontakte han direkte på epost runar.elvestad@vtfk.no eller tlf. 99559669.
Ut over dette er alle programfag for elever på ID bestemt ut fra fag- og timefordelingsmodellen.

Elever på studiespesialisering (klassene STA, STB og STC) skal innen 15. februar velge programfag og programfagskombinasjoner for vg2 og vg3.
Blokkskjema (dvs. mulige fagkombinasjoner) legges ut på Teams. Dere kan be elevene vise dere
dette dersom behov. Runar Elvestad kan besvare spørsmål fra dere via epost eller telefon.

**Skolen arrangerer et eget informasjonsmøte for foreldre/foresatte til elever på vg1 ST mandag 23. januar i auditoriet i 3. etasje. Tema er valg av programfag på vg2 og vg3.**

 **Kl. 1800: 1STA + foresatte til elever i 1STC med fødselsdag januar - juni
Kl. 1900: 1STB + foresatte til elever i 1STC med fødselsdag juli – desember**

Møtene er identiske, men vi må dele foresatte/foreldre i to grupper for å sikre at det er plass til alle.

Elevene får god informasjon om de ulike programfagene og programfagskombinasjonene på skolen, og skal derfor ikke være med på dette informasjonsmøtet.

Vel møtt!

Med vennlig hilsen

Jon Helge Bergane
rektor